**Olli Suoraniemi** (s. 3. maaliskuuta 1990 Mustasaari) on suomalainen entinen jääkiekkoilija. Hän oli pelipaikaltaan keskushyökkääjä, mutta Suoraniemi osasi pelata myös laidassa. Hän pelasi kaksi SM-liigaottelua JYPissä kaudella 2011–2012, mutta suurimman osan pelaajaurastaan Suoraniemi loi kuitenkin Mestiksessä pelaten yhteensä kolme kautta JYP-Akatemiassa ja Kiekko-Vantaassa. Suoraniemi pelasi Mestis-tasolla useimmiten "työmyyrän" roolia alemmissa ketjuissa.

Ura
---

### Seuraura

Suoraniemi syntyi Mustasaaressa, mutta hän aloitti jääkiekkoilun Helsingin Jääkiekkoklubissa ja pelasi junioriurallaan sittemmin myös Jokereissa. Suoraniemi voitti seurassa B-nuorten Suomenmestaruuden vuonna 2008 ja C-nuorten Suomenmestaruuden vuonna 2006. Kaudella 2007–2008 hän toimi Jokereiden B-nuorten kapteenina ja kaudella 2009–2010 joukkueen A-nuorten varakapteenina.

Kaudeksi 2011–2012 Suoraniemi siirtyi vuoden mittaisella sopimuksella Mestis-joukkue JYP-Akatemiaan. Hän sai ensimmäisen kerran näyttöpaikan JYPin SM-liigajoukkueesta 5. tammikuuta 2012 vieraissa kärkijoukkue Kalevan Palloa vastaan, jolloin Suoraniemi sai jääaikaa 9.37 minuuttia. Hän pelasi kauden aikana kaksi SM-liigaottelua. Toukokuussa 2012 Suoraniemi teki vuoden mittaisen jatkosopimuksen JYP-Akatemian kanssa.

Kauden 2012–2013 Suoraniemi pelasi kokonaan JYP-Akatemiassa. Syyskuussa 2013 hän siirtyi aluksi neljän ottelun mittaisella sopimuksella Suomi-sarjajoukkue Raahe-Kiekkoon. Suoraniemen sopimusta ei kuitenkaan jatkettu ja hän liittyi pari viikkoa lähtönsä jälkeen loppukaudeksi 2013–2014 Kiekko-Vantaaseen.

Kiekko-Vantaan kauden päätyttyä Suoraniemen pelaajaura oli katkolla ja hän pelasi viidestä seuraavasta kaudesta ainoastaan kauden 2017–2018 II-divisioonajoukkue Sotkamon Kiekossa. Suoraniemi oli joukkueen paras pistemies ja maalintekijä tehoilla 20+13=33. Kesäkuussa 2019 hänen kerrottiin olevan halukas palaamaan jälleen kaukaloihin, kun Suoraniemi siirtyi try-outille edellisenä keväänä Mestikseen nousseen Kajaanin Hokin joukkueeseen. Hän pelasi siellä kolme harjoitusottelua, joiden jälkeen Suoraniemi kuitenkin ilmoitti lopettavansa pelaajauransa sekä keskittyvänsä jatkossa töihin, opiskeluihin ja perhe-elämään.

### Maajoukkueura

Suoraniemi pelasi neljä poikien maaottelua.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2011–2012 | JYP-Akatemia | Mestis | 38 | 4 | 5 | 9 | 14 | – | – | – | – | – |
|  | JYP | SM-liiga | 2 | 0 | 0 | 0 | 0 | – | – | – | – | – |
| 2012–2013 | JYP-Akatemia | Mestis | 39 | 7 | 6 | 13 | 2 | – | – | – | – | – |
| 2013–2014 | Raahe-Kiekko | Suomi-sarja | 4 | 1 | 2 | 3 | 2 | – | – | – | – | – |
|  | Kiekko-Vantaa | Mestis | 32 | 3 | 6 | 9 | 4 | 5 | 0 | 1 | 1 | 2 |
| 2014–2015 | ei pelannut |  |  |  |  |  |  |  |  |  |  |  |
| 2014–2016 | ei pelannut |  |  |  |  |  |  |  |  |  |  |  |
| 2017–2018 | SoKi | II-divisioona | 20 | 20 | 13 | 33 | 8 | 5 | 2 | 3 | 5 | 0 |
| 2018–2019 | ei pelannut |  |  |  |  |  |  |  |  |  |  |  |
| 1 kausi | yhteensä | SM-liiga | 2 | 0 | 0 | 0 | 0 | – | – | – | – | – |
| 3 kautta | yhteensä | Mestis | 109 | 14 | 17 | 31 | 20 | 5 | 0 | 1 | 1 | 2 |

Lähteet
-------

* Olli Suoraniemi The Internet Hockey Databasessa (englanniksi)
* Olli Suoraniemi Eurohockey-sivustolla (englanniksi)
* Olli Suoraniemi *Elite Prospects*. Everysport Media Group AB.  (englanniksi)

### Viitteet

1. ↑  Olli Suoraniemi *Jatkoaika.com*. Jatkoaika r.y. Viitattu 13.6.2019.
2. 1 2 3 4 5  Olli Suoraniemi *Elite Prospects*. Everysport Media Group AB.  (englanniksi)
3. ↑  Suopuro, Micke: JYP-Akatemian pelaaja-arvioinnit 2012–13: Vain täpärästi ulkona – taas *Jatkoaika.com*.  13.3.2013. Jatkoaika r.y. Viitattu 12.6.2013.
4. ↑  D Team nuorentuu rajusti  20.5.2011. Jatkoaika.com. Viitattu 5.1.2012.
5. ↑  Tilastot – Liiga *liiga.fi*.  5.1.2012. Jääkiekon SM-liiga Oy. Viitattu 5.1.2012.
6. ↑  JYP-Akatemialla selvät sävelet tulevalle kaudelle *Jatkoaika.com*.  31.5.2012. Jatkoaika r.y. Viitattu 12.6.2013.
7. ↑  Mestis-senttereitä Raaheen *Jatkoaika.com*.  25.9.2013. Jatkoaika r.y. Viitattu 26.10.2013.
8. ↑  J-P Helenius jatkaa Raahessa *raahe-kiekko.fi*.  8.10.2013. Raahe-Kiekko ry. Viitattu 26.10.2013.
9. ↑  Elite Prospects - SoKi *eliteprospects.com*. Everysport Media Group. Viitattu 13.6.2019. (englanniksi)
10. ↑  Ahtonen matkaa Joensuusta Kajaaniin, Suoraniemi yrittää paluuta Mestis-kentille koeajalla *Jatkoaika.com*.  13.6.2019. Jatkoaika r.y. Viitattu 13.6.2019.
11. ↑  Olli Suoraniemi ei jatka Hokissa *hokki.fi*.  2.9.2019. Hokki Kainuu Oy. Viitattu 4.9.2019.